হুগলির গুড়াপের কাছে একটি পথ দুর্ঘটনায় প্রয়াত দোহার-এর কালিকাপ্রসাদ। বীরভূমের সিউড়িতে অনুষ্ঠান করার জন্য তিনি ও তাঁর দলের বাকি সদস্যরা গাড়িতে করে জাতীয় সড়ক ধরে যাচ্ছিলেন। কালিকপ্রসাদ-সহ মোট ৬ জন ছিলেন গাড়িতে। হঠাৎই রাস্তায় গাড়িটি দুর্ঘটনায় পড়ে।পুলিশ জানাচ্ছে, দোহারের শিল্পীরা যে গাড়িতে করে যাচ্ছিলেন তার টায়ার ফেটে যাওয়ায় এই দুর্ঘটনা ঘটেছে। প্রচন্ড গতিতে গাড়িটি হাইওয়ে ধরে যাচ্ছিল। কোনও মেকানিক্যাল ত্রুটির কারণেই এই দুর্ঘটনা ঘটতে পারে বলে পুলিশের ধারণা। নিয়ন্ত্রণ হারিয়ে গাড়িটি একটি কার্লভার্টে ধাক্কা মারে। কালিকাপ্রসাদের আঘাত গুরুতর ছিল বলে জানা গিয়েছে।
এর পর কালিকাপ্রসাদ ও বাকি পাঁচজনকে স্থানীয় বাসিন্দারা ও গুড়াপ থানার পুলিশকর্মীরা উদ্ধার করে বর্ধমান মেডিক্যাল কলেজ হাসপাতালে নিয়ে যায়। জানা গিয়েছে, সেখানে নিয়ে যাওয়ার পরেই কালিকাপ্রসাদ মারা যান। বাকি পাঁচজনের অবস্থা গুরুতর। এই ঘটনায় শোকপ্রকাশ করেছেন মুখ্যমন্ত্রী। 
আরও পড়ুন
অপ্রত্যাশিত খবরে স্তম্ভিত সবাই। কালিকাপ্রসাদের মৃত্যুতে বাংলার শিল্পীদের প্রতিক্রিয়া
প্রাণ হারালেন কালিকাপ্রসাদ, আশঙ্কাজনক তাঁর তিন সঙ্গীও! সঙ্কটে দোহার
কালিকাপ্রসাদের মৃত্যুতে শোকস্তব্ধ সঙ্গীতমহল। সঙ্গীতশিল্পী অনুপম যেমন বলছেন, এই ভাবেই হাতে প্রাণ নিয়ে প্রতিদিন শিল্পীদের যাতাযাত করতে হয়। রাস্তা ঘাটের যা অবস্থা, তাতে এই দুর্ঘটনা যে কারও সঙ্গে ঘটতে পারে। সঙ্গীত পরিচালক দেবজ্যোতি মিশ্রও স্মৃতিচারণা করে বলেন, যথনই আমাদের দেখা হয়েছে তখনই তাড়াহুড়োর মধ্যে দেখা হয়েছে। আমার খুব আদরের ছিল কালিকাপ্রসাদ। আমি খুব কষ্ট পেলাম এই খবর শুনে। 
দেখুন ভিডিও:—